Diari Oficial de la Generalitat Valenciana


Sumari del DOGV 5415, del 27-12-2006 (2006/15476)

DECRET 199/2006, de 22 de desembre, del Consell, pel qual s'inclou en el Catàleg de Forests d'Utilitat Pública de la Província de València la forest La Madroñera, situada en el terme municipal de Venta del Moro i propietat de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15090


Data del document
:   22-12-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Venta del Moro
    * muntanya de l'estat

DECRET 199/2006, de 22 de desembre, del Consell, pel qual s'inclou en el Catàleg de Forests d'Utilitat Pública de la Província de València la forest La Madroñera, situada en el terme municipal de Venta del Moro i propietat de la Generalitat. [2006/15674]  
De conformitat amb el que disposen els articles 16 i 18 de la Llei 43/2003, de 21 de novembre, de forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de declaració d'utilitat pública i inclusió en el Catàleg de forests d'utilitat pública de la província de València la forest denominada La Madroñera, i s'han justificat plenament les circumstàncies que el motiven, per la qual cosa dictem el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 22 de desembre de 2006,  
DECRET  
Article 1  
Es declara d'utilitat pública la forest denominada La Madroñera, propietat de la Generalitat, situada en el terme municipal de Venta del Moro, d'una superfície de 584,1984 ha., que es correspon amb la finca núm. 5188 del Registre de la Propietat de Requena, inscrita en el tom 854, llibre 30, foli 113.  
Article 2  
S'inclou en el Catàleg de forests d'utilitat pública de la província de València la forest La Madroñera, amb el número 183, de la manera següent:  
Província: València.  
Partit judicial: Requena.  
Terme municipal: Venta del Moro.  
Nom: La Madroñera.  
Número: 183.  
Pertinença: Generalitat.  
Límits: nord, propietats particulars (Casilla de Moya); est, propietats particulars; sud, propietats particulars (Loma del Ingeniero) i forest d'ultilitat pública núm. 149, Casas de Cárcer i Retorno; i oest, forest d'utilitat pública núm. 96, Cerros Gordos, i propietats particulars (Loma del Ingeniero i Casilla de Moya).  
Cabuda total: 584,1984 ha.  
Cabuda pública: 584,1984 ha.  
Delimitació: no.  
Amollonament: no.  
Enclavaments: no.  
Servituds: de pas per camins i sendes.  
Disposició final  
El present decret tindrà efecte des de l'endemà de la publicació en el Diari Oficial de la Generalitat.  
Contra el present decret, els interessats poden interposar recurs contenciós administratiu en el termini de dos mesos comptadors a partir de l'endemà de la publicació d'aquest decret en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
Valencia, 22 de desembre de 2006  
El president de la Generalitat  
Francisco Camps Ortiz.  
El conseller de Territori i Habitatge,  
Esteban González Pons.